פינולה פלנגן

פיונואלה מנון "פינולה" פלנגן (באנגלית: Fionnghuala Manon "Fionnula" Flanagan; נולדה ב-10 בדצמבר 1941) היא שחקנית ופעילה פוליטית אירית, זוכת פרס אמי על תפקידה בסדרה "איש עשיר, איש עני" בשנת 1978. כמו כן יידועה גם בזכות תפקידה בתור אלואיז הוקינג בסדרה אבודים. פלנגן נולדה וגדלה בדבלין, בתם של רוזנה (לבית מקגורק) וטרנס ניל פלנגן. אביה היה קצין בצבא וקומוניסט אירי שנלחם נגד פרנקו במסגרת הבריגדות הבינלאומיות במלחמת האזרחים בספרד. על אף שהוריה לא דיברו בשפה האירית הם רצו שפיונילה ואחיה ילמדו אירית, כך שהיא גדלה ולמדה לדבר באופן שוטף אנגלית וגם אירית. היא התחנכה בשווייץ ובאנגליה. את הכשרתה כשחקנית רכשה בתיאטרון אבי בדבלין ובנסיעות ברחבי אירופה עד שהשתקעה בלוס אנג'לס שבקליפורניה בתחילת 1968. פלנגן זכתה להכרה לראשונה באירלנד בשנת 1965 כשהופיעה בתפקיד מיירי בהפקה בשפה האירית של המחזה "An Triail" עליו זכתה בפרס ג'ייקוב בדבלין. ב-1967 שיחקה בתפקיד גרטי מקדואל בעיבוד קולנועי של הספר "יוליסס" וביססה את עצמה כאחד הפרשנים הבולטים של ג'יימס ג'ויס. הופעת הבכורה שלה בברודוויי הייתה ב-1968 במחזה "Lovers" מאת בריאן פריל. ב-1971 שיחקה במחזה "The Incomparable Max". עוד השתתפה בפרויקטים תיאטרליים הקשורים לג'ויס כגון "Ulysses in Nighttown" בתפקיד מולי בלום, וב-"James Joyce's Women" בשנת 1977. המחזה הוסרט ב-1983 ופלנגן הפיקה וגם גילמה את שש הדמויות הנשיות (אשתו של ג'ויס, נורה ברנקל, כמו גם את הדמויות הבדויות מולי בלום, גרטי מקדואל ועוד). בטלוויזיה האמריקאית פלנגן היא דמות מוכרת. היא הופיעה בסרטי טלוויזיה אחדים בהם "The Legend of Lizzie Borden" (מ-1975) בכיכובה של אליזבת מונטגומרי, "מרי וייט" (1977), "איווקס: שיירת האומץ" (מ-1984) וב-"A Winner Never Quits" (מ-1986). ב-1976 זכתה פלנגן בפרס אמי על הופעתה בתפקיד קלותילד במיני-סדרה "עשיר ועני". ב-1977 שיחקה בתפקיד הדודה מולי קולהיין בסדרה "How the West Was Won" שזיכה אותה במועמדות נוספת לפרס אמי. פלנגן הופיעה פעמים אחדות בסדרה "רצח במשיכת קולמוס", אחד מתפקידיה בסדרה היה בדמות המזכירה פרידה שעוזרת לג'סיקה פלטשר למצוא את הרוצח בפרק "Steal me a Story". ב-1987 שיחקה בדמות לוטננט גוילה קוק בתוכנית "Hard Copy", וב-1990 הופיעה בתפקיד קתלין מיצ'ם, אשתו של מפקד המשטרה בגילומו של ג'ון מהוני, בסדרת הדרמה H.E.L.P.. פלנגן הופיעה בתפקידי אורח בשלוש סדרות ספין אוף של "מסע בין כוכבים": בפרק "Dax" בסדרה "מסע בין כוכבים: חלל עמוק 9" בפרק "Inheritance" בסדרה "מסע בין כוכבים: הדור הבא" בו גילמה את "אמו" של דאטה בפרק "Fallen Hero" בסדרה "מסע בין כוכבים: אנטרפרייז" בתפקיד ו'לאר שגרירת הוולקנים. פלנגן שיחקה בתפקיד אורח בפרקים אחדים בסדרה "אבודים" בדמות אלואיז הוקינג. בקולנוע הופיעה בסרטים כגון "האחרים" לצדה של ניקול קידמן, "הסודות של יה-יה" בדמות טינסי המבוגרת, ובסרט "להעיר את נד". היא הופיעה בסדרות טלוויזיה ובהצגות תיאטרון בהם במיני-סדרה שהייתה מועמדת לפרס אמי "Revelations" בכיכובם של ביל פולמן ונטשה מקאלהון, ובדרמה הקומית "טראנסאמריקה" בכיכובה של פליסיטי האפמן. בשנים 2006–2008 שיחקה בתפקיד רוז קאפי אם משפחה אירית-אמריקאית ברוד איילנד בסדרת הדרמה של שואוטיים "אחים בדם". פלנגן הופיעה עם הלן מירן בסרט "בזכות האם", שכתב וביים טרי ג'ורג', בתפקיד אמו התומכת של אחד משובתי הרעב מהצבא האירי הרפובליקני בשנת 1981. לאחר מכן היא נאמה בעצרת זיכרון של השין פיין בסיטיווסט בילדינג בדבלין עבור הרפובליקנים האירים וקרובי משפחתם שנהרגו בחלק האחרון של המאורעות בצפון אירלנד. פלנגן הייתה נשואה לגארט או'קונור מ-1972 עד למותו ב-2015. היא ובעלה נהגו לארגן בביתם בהוליווד הילס מסיבות עבור הקהילה האירית. ב-2009 הצטרפה לנשיא השין פיין ג'רי אדמס לסדרת הרצאות ברחבי ארצות הברית לתמיכה באחדות האירית. באוקטובר 2011 הכריזה על תמיכתה במועמד השין פיין מרטין מקגינס במרוץ לנשיאות באירלנד. 2012, פרס מפעל חיים מטעם IFTA פרסי הקולנוע והטלוויזיה האירים מדיה וקבצים בנושא פינולה פלנגן בוויקישיתוף פינולה פלנגן, במסד הנתונים הקולנועיים IMDb (באנגלית) פינולה פלנגן, באתר AllMovie (באנגלית) פינולה פלנגן, במסד הנתונים הקולנועיים KinoPoisk (ברוסית) פינולה פלנגן, באתר MusicBrainz (באנגלית) פינולה פלנגן במסד הנתונים IBDB (באנגלית) "Fionnula Flanagan Biography (1941-)". filmreference.com. נבדק ב-22 בדצמבר 2016. {{cite web}}: (עזרה) RTE One, My Story: Fionnula Flanagan. The Irish Times, "Television awards presented", 9 December 1965 How Flanagan and O'Connor met, people.com; accessed 21 July 2014. פינולה פלנגן, בביצוע Fionnuala Flanagan endorsement of Martin McGuinness, סרטון באתר יוטיוב Kilkelly, Daniel (11 באפריל 2016). "EastEnders spinoff Redwater casts Lost and The Others star Fionnula Flanagan in main part". Digital Spy. נבדק ב-11 באפריל 2016. {{cite news}}: (עזרה) "Flanagan to receive IFTA honour". RTÉ Ten. Raidió Teilifís Éireann. 10 בינואר 2012. נבדק ב-16 בינואר 2012. {{cite news}}: (עזרה)